

# Boganmeldelse

Bøger, der kan anmeldes, annonceres løbende på Facebook og LinkedIn.

Ved henvendelse til det faglige selskab fremsendes bogen til anmeldelse – og som tak kan anmelder beholde bogen.

Boganmeldelsen skal være det faglige selskab i hænde senest 3 måneder efter modtagelse af bogen; overskrides fristen vil bogen blive tilbagekaldt.

Det faglige selskab vil offentliggøre boganmeldelsen på hjemmesiden samt sende det til publicerende forlag.

Det faglige selskabs kontaktperson vedrørende boganmeldelser er: **Pernille Kølholt Langkilde**

# Generelle retningslinjer og opsætning:

**Længde**: Max. 2.000 anslag (uden mellemrum).

**Titel**: Skriv gerne en fængende titel f.eks. med henvisning til vigtigt indhold

**Bogens oplysninger**: Titel, forfatter(e), forlag, årstal

**Indhold**: Anmelders beskrivelse af bogen.

* Det er vigtigt, at anmeldelsen ikke blot er en gengivelse af bogens resumé.
* En boganmeldelse skal afspejle anmelders subjektive oplevelse af at læse bogen, og vi ser gerne, at det er muligt at mærke anmelderen bag boganmeldelsen.
* Overvej gerne, hvad der er særligt vigtigt i bogen, eller hvad der er det mest interessante, overraskende eller nyttige.
* Derudover kan det overvejes, hvor den særligt rammer noget i forhold til sygepleje eller udvikling og forskning i sygepleje.
* Tænk gerne på, hvad det er væsentligt at fremhæve og hvem bogen kan anbefales for og hvorfor.

**Anmelders oplysninger**: Navn, titel, ansættelsessted